لیبیا ساوونما ناظیرلیگی حربی ساووجیلیغی توبروک نوماینده‌لر مجلیسی طرفیندن باش ناظیر وظیفه‌سینه تعیین ائدیلن فتحی باشاغانین اؤلکه‌دن چیخیشینا قاداغا قویولماسینی ایسته‌ییب.
لیبیا-دا یئرلشن " February" تلویزیون کانا‌لی‌نین خبرینه گؤره، لیبیا ساوونما ناظیرلیگی‌نین حربی ساووجیلیغی ژنرال  مسعود راهوما وطنداش‌لیق و خاریجی علاقه‌لر باشقانلیغینا یازیلی مراجعت ائدیب.
بونا گؤره، توبروک نوماینده‌لر مجلیسی طرفیندن باش ناظیر وظیفه‌سینه تعیین ائدیلن باشاغا و باش ناظیر عبدالحمید دبیبه‌نین 17 می ده وظیفه‌دن چیخاردیغی حربی کشفیات ایداره‌سی‌نین رئیسی اسامه جویلی، باشاغا حکومتی‌نین تحصیل ناظیری محمد عبدالجلیل و دموکراسی پارتیاسی‌نین صدری محمد ساووانین اؤلکه‌دن چیخیشینا قاداغا قویولوب.
طلب مکتوبوندا باشاغا و جویلی‌نین پایتاخت طرابلسا هوجوم‌لارا گؤره سوروشدورما آلتیندا اولدوغو بیلدیریلیب.
قئید ائدیلیب کی، طرابلس بؤلگه‌سی میللی بیرلیک حکومتی‌نین باش ناظیری عبدالحمید دبیبه و مرکزی توبروک-دا اولان نوماینده‌لر مجلیسی‌نین تعیین ائتدیگی فتحی باشاغایا صادق قوه‌لرین حربی ییغیناغینا صحنه اولوردو.
آوقوستون 27-ده سحر راده‌لرینده بن قاشیر و ساریم بؤلگه‌لرینده فتحی باشاغایا یاخین‌لیغی ایله تانینمیش لیبیا باش قرارگاهینا باغلی "777 توغای" ایله پرزیدنت شوراسینا باغلی "استقرار دستک بیرلیگی" آراسیندا باشلایان قارشیدورما‌لار شهرین مرکزی بؤلگه‌لرینه یاییلیب.
قارشیدورما‌لاردا اؤلن‌لرین سایی‌نین 32-یه، یارا‌لی‌لارین سایی‌نین ایسه 159-ا یوکسلدیگی بیلدیریلیب.
